text: Efterlysning: 17-årig pige forsvundet fra efterskole
  25 august 2014 kl. 04.13
  Fredag aften forsvandt en 17-årig pige fra Dybbøl Efterskole i Ragebøl. Familien og politiet har ledt efter hende weekenden igennem. Ingen indikationer på, at der er sket hende noget, siger politiet.
  - Vi ved ikke, hvorfor hun er gået eller hvor hun er gået hen, siger vagtchef ved Syd- og Sønderjyllands Politi Kjeld Jørgensen til TV SYD.
  Familien har forsøgt at komme i kontakt med pigen via hendes mobiltelefon. Den var tændt kort efter, at hun var forsvundet fra efterskolen, men er efterfølgende blevet slukket.
  - Vi har ingen indikationer om, at hun er gået over grænsen, så vi har ikke efterlyst hende via Interpol, siger vagtchefen.
  - Den 17-årige pige er af afrikansk afstamning, mørk i huden og kort mørk hår. Hun er almindelig af bygning.
  Oplysninger i sagen kan gives til politiet ved at ringe 114.
  